«№12бөбекжай-бақшасы»

***Жылдық есеп***

«Гүлдәурен» тобы

Тәрбиешілер: Жолекенова Л

Мұхамбеталина Н

2019-2020 оқу жылы

Біз тәрбиешілер Жолекенова Лиза Қайырбекқызы және Мұхамбеталина Нұргүл Мұхамбеталықызы тамыз айынан бастап осы «Гүлдәурен» тобының балаларын қабылдап жұмыс жасап келеміз. Тобымызда 2019-2020 оқу жылындағы бала саны -25, олардың 17-сі ер бала, ал 8-ы қыз бала тәрбиеленіп келеді. Балалардың денсаулығы жақсы, дәрігерлік тексеруден өткен, жас шамаларына сәйкес. Бұл топта күн тәртібі балалардың дұрыс өсіп-жетілуіне сәйкес құрылған. Балаларды ертеңгі 7.45-тен бастап қабылдаймыз, ертеңгілік жаттығу, оның ұзақтығы 10 минут, оқу қызметі 5 сала бойынша, **«Денсаулық»** білім беру саласы бойынша «дене шынықтыру»,  **«Қатынас»** білім беру саласы бойынша «Сөйлеуді дамыту» , «Көркем әдебиет», «Орыс тілі»,«Драма». **«Таным»** білім беру саласы бойынша «Математика негіздері»,«Жаратылыстану» , **«Әлеумет»** білім саласы бойынша «Қоршаған орта» және «Экология негіздері». **«Шығармашылық»** білім беру саласы бойынша «Мүсіндеу», «Жапсыру», «Музыка» және «Сурет салу» оқу қызметтері, ұзақтығы 25-30 минут. Вариативке «Би өнері» бойынша уақыт бөлінген.

2019-2020 оқу жылында тобымызда жоспарлы оқу қызметтерінен басқа, әр мереке сайын ертеңгіліктер, белгіленген жоспар бойынша ашық оқу қызметтері өткізілді. Бірінші жарты жылдықта «Таным» білім беру саласы бойынша ашық оқу қызметін, екінші жарты жылдықта «Қатынас» білім беру саласы бойынша ашық оқу қызметін өткіздік.

Қыркүйек айының ортасынан бастап Салмырза Амир сөйлеу қабілетің шамалы төмен болуына байланысты аудандық педагогикалық-психологиялық түзету кабинетінен ем ала бастады, Бағдат Ақназар ақпан айының ортасынан бастап ем алудың нәтижесінде сөйлеу қабілеттері жақсы дамып тақпақ, өлеңдерді жақсы айта білді, балаламен еркін тіл табыса білді.

Ата-аналармен өткізілетін жұмыстардың жылдық жоспарына сәйкес қыркүйек айында «Біз құстарға қамқормыз» атты іс-шара өткізілді, іс шараны топ ата-аналары алғысын айтып аудандық «Шалқар» газеті бетіне берді.

Қазан айында күзгі жемістер мен көкөністердің пайдасы туралы мәлімдеме оқылып, «Күз байлықтары» атты көкөніс пен жемістерден көрме ұйымдастырдық. Көрмеге ата-аналар балалары атынан жоғары деңгейде ат салысып, бірнеше балаларға алғыс хат табыстадық. Және балабақша ішілік «Күзгі бал-2019» сайысын өткізіп, біздің топтан Серіков Әділет-Қалмағанбет Раянамен және Жеңіс Нұрислам-Жақсығали Раянамен қатысып 1-ші және 3-ші орындармен меңгерушінің атынан мадақтамаға және сыйлыққа ие болды.

Ата-аналармен және балалармен медбикенің тығыз байланысы арқасында, медбике Раушан Ажығұлова қараша айында «Дені сау ұрпақ-жарқын болашақ кепілі» атты мәлімдеме оқып, балалардың дұрыс дәрумендерге бай тағамдармен тамақтануын айта келе, спортты да серік етулерін ескертті. Және ата-аналарға сауалнама қағаздарын тарату арқылы отбасында қандай спорт түрлерімен айналысатынын, отбасында бала тәрбиесімен кім көп айналысатынын қорытындылай келе балалардың барлығы дерлік құрастыру ойыншықтарымен ойнағанды ұнататыны және бала тәрбиесіне көбіне анасы, әжесі қарайтынын білдік.

Жаңа жыл мерекесіне орай ата-аналармен жиналыс өткізіп, ертеңгілік жоспарымен таныстырдық. Жиналыста психолог Сания Жалғасбайқызы ата-аналарға кеңес-тренинг өткізіп, сұрақ -жауаптар алды.

Ертеңгілікке ата-аналар жоғары дәрежеде ат салысты. Балалар ертеңгілікке сай түрлі карнавал киімдерін киіп, аяз ата мен ақшақарға өнерлерін көрсетіп, сыйлықтарын алды.

Ақпан айында ата-аналар жиналысындында «Баланың денсаулығын нығайту жолдары» атты мәлімдеме оқып, қысқы сорт түрлеріне тоқтала келе, «Біз көңілді отбасы» атты отбасылық сайыс өткздік. Сайысқа Тақтаболатовтар, Аманғалиевтер, Қалжановтар отбасы қатысып,берілген шарттарды орындай келе, Тақтаболатовтар отбасы «Ең мықты отбасы» ,Аманғалиевтер отбасы «Ең жүйрік отбасы», Қалжановтар отбасы «Ең жылдам отбасы» деген алғыс хаттарға және бүлдіршіндеріміз сыйлыққа ие болды.

Осы айда әдіскердің жұмыс жоспарына сәйкес ата-аналардың қолдауымен аудандық өлкетану мұражайына саяхат жасадық. Онда балалар экскурсия жүргізушінің сұрақтарына жауап беріп, мұражайдан көптеген мағлұматтар алды. Ата-ана Нұрбол Тәжібаев тәрбиешілерге алғысын айтып аудандық «Шалқар» газеті бетіне берді.

8наурыз мерекесіне орай «Ару бүлдіршін» атты сайыс өткіздік. Сайысқа тобымыздан Кенжебай Әмина, Абжан Кәусар және Ерғабылова Сезім қатысып өз өнерлерін ортаға салды. Топ бүлдіршіндері тақпақ айтып, би билеп өнерлерін көрсетті.Әділ қазы мүшелерінің шешімімен Әмина «Ең өнерлі бүлдіршін», Кәусар «Ең қылықты бүлдіршін», Сезім «Ең сүйкімді бүлдіршін» деген марапаттарға ие болды.

Наурыз айынды ата-аналармен бірлесіп «Біздің ағаш үй» атты топта қазақы бұрышын ұйымдастырдық, елдегі жағдайға байланысты карантин режиміне орай тәрбие сағаты топта балалармен аталып өтті. Наурыз мерекесі туралы тақпақ айтып, би билеп, балалар Алдар көсемен «хан талапай» ойынын ойнады.

Және де осы жылы біздің топтын балалары үшін жетістікке мол жыл болды, атап айтсақ:

Ұстаздар мерекесіне орай топ тәрбиешілері меңгеруші атынан Алғыс хатқа ие болдық. Тәрбиеші Нүргұл Мұхамбеталықызы үздік тәрбиеші төсбелгісі мен сертификатқа ие болды.

Тәрбиеленушіміз Бақытқали Інжу «Нұрталап - 2019» республикалық өнер байқауына мәнерлеп оқу номинациясы бойынша бас жүлдеге ие болып Дипломмен марапатталды және шәкірт дайындағаны үшін Жолекенова Лиза дипломмен марапатталды.

Қазақстан Республикасының Тілдер мерекесіне орай балабақша ішілік «Ана тілім-алтын қазынам» атты шығармашылық сайысқа қатысып 1 орын мадақтамамен марапатталдық.

16 қарашада «Жас Дарын» 1- Республикалық өнер шығармашылық байқауына мәнерлеп оқу бағыты бойынша қатысқан Абжан Кәусар мен Серіков Әділет 3-ші дәрежелі Дипломмен марапатталды, тәрбиешілер Алғыс хатқа ие болдық.

20 қарашада аудандық білім бөлімінің ұйымдастыруымен өткізілген «Үздік жыл тәрбиешісі» байқауына қатысқан Жолекенова Лиза 2 орын Дипломмен марапатталды.

Абай Құнанбайұлының 175 жылдық мерейтойына орай «Абай жаққан бір сәуле» атты республикалық сурет байқауына қатысқан Бағдат Ақназар, Серік Әділет,Хамидулла Арман, Ермұхамбет Арайлым 2орын Дипломдармен және тәрбиешілер Алғыс хатпен марапатталды.

Ақтөбе облысы мәнерлеп оқу сайысы бойынша Серіков Әділет 1 орын Дипломмен және кубокпен марапатталды.

Жаңа жыл мерекесіне орай балабақша ішілік қоғамдық жүмыстарға белсене араласқаны үшін Мұхамбеталина Нұргұл Алғыс хатпен, «Ғажайып мүсіндер» байқауында 2 орын және топты үздік безендіру конкурсынан 2 орын Дипломдармен марапатталдық.

«Талапты, талантты жастар» білім порталы үйымдастырған республикалық сурет байқауына қатысып, үздік деп танылған Кенжебай Әмина, Әлімұлы Арман, Серіков Әділет 1 орын , Хамидулла Арман, Муса Хабиб, Жеңіс Нұрислам 2 орын Дипломдармен және шәкірттерді жоғары дәрежеде дайындағаны үшін тәрбиешілер Алғыс хатпен марапатталды.

Елімізде төтенше жағдайдың орын алуына байланысты топ бүлдіршіндері «Дені саудың-жаны сау» тақырыбындағы челенджіне өз үлестерін қосып, адам өміріне араша түскен ақ халатты абзал жандарға алғыстарын тақпақ жолдарымен білдірді.

1мамыр Қазақстан халықтарының бірлігі күні мерекесіне орай қашықтықтан құттықтау тақтақтарын жолдады.

7 мамыр Отан қорғаушылар мерекесіне орай өз құттықтауларын қашықтықтан жолдады.

15 мамыр Отбасы мерекесіне орай тобымыздың бір топ бүлдіршіндері отбасыларымен бірге бейне құттықтап, ыстық лебіздерін білдірді.

1маусым балаларды қорғау күніне «Барлығы балалар үшін» акциясына түрлі бағытта суреттер салып, өз өнерлерін ортаға салды.

21 маусым Халықаралық әкелер мерекесіне қарсы топ бүлдіршіндері «Әкеммен бірге» фото сурет көрмесіне жоғары дәрежеде қатысты.

Бала тәрбиесіне жауапкершілкпен қарау, баланың отбасымен, ата-анасымен тығыз байланыста жұмыс жасау болып табылады. Бұл еліміздің болашақ патриоттарын тәрбиелеудің алғы шарттарының бірі. Бүгінгі жас ұрпақты білімді, өнегелі етіп тәрбиелесек, болашағымыз да жарқын болмақ.